**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2021 M. VASARIO 12 D. SPRENDIMO NR. 5TS-639 „DĖL 2021 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2021 m. gegužės 20 d. Nr. 34-798

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos Vyriausybės 2021 m. balandžio 14 d. nutarimu Nr. 240 „Dėl valstybės investicijų 2021–2023 metų programoje numatytų valstybės kapitalo investicijų paskirstymo pagal asignavimų valdytojus ir investicijų projektus (investicijų projektų įgyvendinimo programas)“, valstybės įmonės Lietuvos automobilių kelių direkcijos direktoriaus 2021 m. vasario 25 d. įsakymu Nr. VE-23 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2021 metais“, Lietuvos Respublikos švietimo, mokslo ir sporto ministro 2021 m. vasario 8 d. įsakymu Nr. V-208 „Dėl konsultacijų mokiniams, patiriantiems mokymosi sunkumų, finansavimo 2021 metais tvarkos aprašo patvirtinimo ir lėšų skyrimo savivaldybėms ir valstybinėms mokykloms“, Lietuvos Respublikos švietimo, mokslo ir sporto ministro 2021 m. vasario 18 d. įsakymu Nr. V-273 „Dėl specialios tikslinės dotacijos koordinuotai teikiamų paslaugų vaikams nuo gimimo iki 18 metų (turintiems didelių ir labai didelių specialiųjų ugdymosi poreikių – iki 21 metų) ir vaiko atstovams pagal įstatymą koordinavimui finansuoti 2021 metais paskirstymo pagal savivaldybes patvirtinimo“, Lietuvos Respublikos kultūros ministro 2021 m. kovo 4 d. įsakymu Nr. ĮV-294 „Dėl specialiųjų tikslinių dotacijų ilgalaikiam materialiajam ir nematerialiajam turtui sukurti, įsigyti arba jo vertei padidinti 2021 metais paskirstymo savivaldybių projektams“, Lietuvos Respublikos švietimo, mokslo ir sporto ministro 2021 m. kovo 9 d. įsakymu Nr. V-376 „Dėl lėšų, skirtų įsteigti naujas mokytojų padėjėjų pareigybes savivaldybėse ir valstybinėse mokyklose 2021 metais, apskaičiavimo ir paskirstymo“, Lietuvos Respublikos švietimo, mokslo ir sporto ministro 2021 m. kovo 30 d. įsakymu Nr. V-497 „Dėl mokinių, pasirinkusių laikyti brandos egzaminus 2021 metais ir dėl COVID-19 pandemijos patyrusių mokymosi praradimų, tiesioginių konsultacijų finansavimo tvarkos aprašo patvirtinimo ir lėšų skyrimo savivaldybėms ir valstybinėms mokykloms“, Lietuvos Respublikos sveikatos apsaugos ministro 2021 m. balandžio 6 d. įsakymu „Dėl įstaigų patirtų išlaidų už skiepijimo nuo COVID-19 ligos (koronaviruso infekcijos) paslaugos kompensavimo“, atsižvelgdama į Lietuvos mokinių neformaliojo švietimo centro 2021-03-24 raštą Nr. R6-114 „Dėl perduoto finansavimo neformaliojo vaikų švietimo projektui vykdyti“ bei į biudžetinių įstaigų prašymus, Lazdijų rajono savivaldybės taryba n u s p r e n d ž i a:

1. Pakeisti Lazdijų rajono savivaldybės tarybos 2021 m. vasario 12 d. sprendimą Nr. 5TS-639 „Dėl 2021 metų Lazdijų rajono savivaldybės biudžeto patvirtinimo“:
	1. pakeisti 1.1 papunktį, vietoje skaičiaus „26 928,3“ įrašyti skaičių „25 971,6“ ir juo patvirtintas 2021 metų Lazdijų rajono savivaldybės biudžeto pajamas išdėstyti nauja redakcija (pridedama);

1.2. pakeisti 1.2 papunktį, vietoje skaičių „29 659,9“, „10 938,8“ ir „6 109,9“ įrašyti skaičius „28 703,2“, „10 976,5“, „5 737,7“ ir juo patvirtintus 2021 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama).

Savivaldybės merė Ausma Miškinienė

Šarūnė Dumbliauskienė, tel. (8 613) 80 879

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2021 M. VASARIO 12 D. SPRENDIMO NR. 5TS-639 „DĖL 2021 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

 **AIŠKINAMASIS RAŠTAS**

2021 m. gegužės 18 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. vasario 28 d. sprendimo Nr. 5TS-260 „Dėl 2020 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, centrinės valdžios institucijų priimtais teisės aktais bei atsižvelgiant į biudžetinių įstaigų prašymus***.***

***Šio sprendimo projekto tikslas*** yra patikslinti savivaldybės biudžetą sumažinant pajamas ir asignavimus 956,7 tūkst. eurų.

**Pajamos tikslinamos dėl centrinės valdžios institucijų papildomai skirtų lėšų:**

1. Lietuvos Respublikos Vyriausybė skyrė lėšų viešosios įstaigos Lazdijų sporto centro sporto salės pastato Lazdijuose, Lazdijos g. 5, rekonstravimui +100 tūkst. Eur.
2. Lietuvos Respublikos kultūros ministras skyrė ,,Pastatų komplekso, esančio Vytauto g. 18, Lazdijuose, rekonstravimas, Laisvės kovų muziejaus, fondų saugyklos bei edukacinės erdvės juose įrengimas bei įveiklinimas” +346 tūkst. Eur.
3. Švietimo, kultūros ir sporto ministras skyrė lėšų:
	1. konsultacijoms mokiniams, patiriantiems mokymosi sunkumų +7,3 tūkst. Eur;
	2. naujoms mokytojų padėjėjų pareigybėms savivaldybėse +17,6 tūkst. Eur;
	3. mokinių, pasirinkusių laikyti brandos egzaminus 2021 metais ir dėl COVID-19 pandemijos patyrusių mokymosi praradimų, tiesioginėms konsultacijoms +2,1 tūkst. Eur.
4. Lietuvos Respublikos sveikatos apsaugos ministras skyrė lėšų skiepijimo nuo COVID-19 ligos (koronaviruso infekcijos) paslaugoms kompensuoti +2,6 tūkst. Eur.

Taip pat pajamos tikslinamos dėl mažesnių nei planuota centrinės valdžios institucijų skirtų asignavimų:

1. Lietuvos automobilių kelių direkcijos – vietinės reikšmės keliams, -905,3 tūkst. Eur;
2. Švietimo, mokslo ir sporto ministro – tarpinstitucinio koordinatoriaus pareigybei išlaikyti, -0,2 tūkst. Eur;
3. Finansų ministerijos – negautoms pajamoms kompensuoti, -526,8 tūkst. Eur.

Asignavimai tikslinami atsižvelgiant į centrinės valdžios institucijų skirtas lėšas, įvertinus Lazdijų rajono savivaldybės biudžeto 4 mėn. įvykdymą, asignavimų valdytojų įsipareigojimus ir prioritetus bei atsižvelgiant į su kiekvienu priemonės vykdytoju suderintas sumas dėl asignavimų ekonomijos ar patvirtintų asignavimų trūkumo.

Tiksli 2021 m. Lazdijų rajono savivaldybės biudžeto pakeitimų lentelė pridedama.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

 ***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė